अर्का विशेष अतिथि सिम्ता गाउँपालिकाका अध्यक्ष कवीन्द्र के.सी.ले गोष्ठीको सुझाब अनुसार सङ्ग्रहालय निर्माण लगायतका सांस्कृतिक उत्थानका काम गर्न आफू सदा तत्पर रहेको विचार व्यक्त गर्नु भयो । हाम्रो पूर्णिमा साहित्य प्रतिष्ठान, कोहलपुर, बाँकेका अध्यक्ष महानन्द ढकाल, प्रलेस बाँकेका अध्यक्ष मणि अर्याल र सिम्ताली एकता समाजका पूर्व अध्यक्ष विष्णु महताराले कार्यक्रम अत्यन्त उपलब्धिमूलक रहेको र सिद्धान्त र प्रस्तुति दुबै गाँसिँदा कार्यशाला गोष्ठीको अपेक्षा अनुरूप सार्थक एवम् उपलब्धिमूलक भएको विचार व्यक्त गर्नु भयो ।
